7.novembril toimunu analüüs ning süü jagamine võtab veel ilmselt aega. Vigu on teinud nii valitsus kui opositsioon. Hetkel on oluline aga see, et Gruusia juhtkond on täis tahet demokraatia juurde tagasi pöörduda. Eriolukorra kehtestamise järel on see muuseas üsna harv näide. Eriolukord on tühistatud, välja kuulutatud uued valimised, dialoog opositsiooniga on viinud valimisseaduse muutmisele. Samas on pikk tee veel ees - ühemõtteliselt tuleb taastada meediavabadus ning anda opositsioonile mitte  teoreetilised, vaid tegelikud võimalused valimiskampaanias osaleda. On positiivne, et Gruusia on kutsunud valimisi - kaasaarvatud ka valimiseelset situatsiooni jälgima rahvusvahelised vaatlejad ega üritanud ka nende hulka piirata. See eristab Gruusiat oluliselt näiteks Venemaast.